Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18964

d) Egy SNOWTAM érvényessége maximálisan 24 órára terjedhet ki. Új SNOWTAM-ot kell kiadni, ha bármilyen jelentős változás áll be a körülményekben. Az alábbi futópálya állapot változásokat kell jelentősnek tekinteni: 1) ha a fékhatás együtthatójának változása 0.05 egység; 2007/70/II. szám 2) ha a felületen található csapadék mélységének változása több, mint: 20 mm – száraz hó; 10 mm – nedves hó; 3 mm – latyak esetén; 3) ha a futópálya rendelkezésre álló hosszának, vagy szélességének változása eléri a 10 %-ot, vagy annál több; 4) ha a csapadékréteg fajtájának, vagy a fedett területek kiterjedésének változása, mely a SNOWTAM F) és T) adattételének újbóli besorolását teszi szükségessé; 5) ha kritikus hópadok, torlaszok találhatók a futópálya egyik, vagy mindkét oldalán, akkor a magasságának, vagy a futópálya középvonalától való távolságának bármilyen változásakor; 6) bármilyen változás a futópálya fényeinek láthatóságában, melyet a fények takarása okoz; 7) minden egyéb körülmény, melyet a helyi tapasztalatok, körülmények alapján fontosnak ítélnek meg.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes